सामग्री: सुमारे 70-80च्या दशकात रुग्णांना दूषित रक्त देण्यात आलं होतं. त्यातून अनेकांना विषाणूची लागण झाली. अनेकांना आपले प्राण गमवावे लागले. त्यांना खूप काही सहन करावं लागलं. आता या प्रकरणाची चौकशी होत आहे. 

काही लोक सध्या जिवंत आहेत. त्यापैकी काहींनी लोकांच्या अनुभवाचे व्हीडिओ चौकशी समितीला दाखवण्यात आले होते. 

दूषित रक्त घोटाळा प्रकरणासंदर्भातील चौकशीच्या सुरुवातीला HIV आणि हेपेटायटिसनं संक्रमित झालेल्या व्यक्तींचं भावनिक अनुभव कथन ऐकून घेतलं. 

70-80 च्या दशकात हजारो NHS रुग्णांना दूषित रक्त पुरवठा कसा करण्यात आला. याची चौकशी केली जात आहे. या प्रकरणाला राष्ट्रीय आरोग्य सेवेच्या (NHS) इतिहासातली सर्वांत मोठी 'उपचारांची आपत्ती' म्हटलं जात आहे. 

चौकशी समितीसमोर एक व्हिडिओ सादर करण्यात आला. त्यामध्ये एकानं असं सांगितलं की लहानपणी घेतलेल्या दूषित रक्तामुळे 43व्या वर्षी जेव्हा त्यांना हेपेटायटिस 'सी' ची बाधा झाला तेव्हा त्यांना कसं वाटलं. 

आठ वर्षांचा असताना त्या व्यक्तीचे गुडघे सुजले होते. डॉक्टरांनी चुकीचं निदान केलं. त्यांना हेमोफेलिया आहे असं समजून त्यांनी त्याला दूषित रक्तघटक असलेलं इंजेक्शन दिलं. 

"ज्या दिवशी मला हे कळलं तेव्हा असं वाटलं मी सर्वस्व गमावलं आहे. आता सगळं संपलं," ते सांगतात.

आपली ओळख न सांगण्याच्या अटीवर एका महिलेनं सांगितलं की त्यांचे पती हे हिमोफिलिक होते. त्यांना दूषित रक्त देण्यात आलं. त्यांच्यापासून त्या महिलेला HIVची बाधा झाली. 

त्या सांगतात जेव्हा त्यांना ही गोष्ट कळली तेव्हा त्यांना पूर्णपणे उद्ध्वस्त झाल्यासारखं वाटलं. 

"ते 80चं दशक होतं. त्यावेळी या आजाराबाबत भीतीचं वातावरण होतं, भेदभाव होते आणि HIVची लागण झालेल्या लोकांसदर्भात समाजात खूप समजगैरसमज होते. त्या काळात जसं जगणं शक्य होईल तसं आम्ही जगलो. आमचा आवाज दाबला गेला आणि आम्ही ते सर्वकाही शांतपणे सहन केलं," त्या पुढे सांगतात. 

आणखी एका महिलेनं सांगितलं त्यांच्या पतींना AIDS आणि हेपेटायटिस 'सी' ची बाधा झाली. 1994मध्ये त्यांच्या पतीचा मृत्यू झाला. त्या सांगतात, "आम्हाला खूप खराब वागणूक देण्यात आली. गेल्या काही वर्षांत आमचं कुणी काही ऐकलं नाही असंच मला वाटतं."

याआधी देखील UKमध्ये या प्रकरणाची चौकशी झाली आहे. पण यावेळी पूर्ण देशात ही चौकशी होत आहे आणि त्याअंतर्गत साक्षीदारांना जबाब नोंदवणं अनिवार्य करण्यात आलं आहे. 

पीडितांनी अनेक...\nमागील सामग्री खालीलप्रमाणे सारांशित केली जाऊ शकते:
दूषित रक्त दिल्यामुळे ब्रिटनमधल्या हजारो रुग्णांना HIV आणि हेपेटायटिसची बाधा झाली होती. त्यांची काही चुकी नसताना त्यांच्यावर तसंच त्यांच्या कुटुंबीयांवर दुःखाचा डोंगर कोसळला.